ค้ะคือหนูเป้นสิวบนแก้มทั้ง2ข้างค่ะ ปกติคือเป็นคนไม่เป็นสิวง่าย พึ่งมาเป็นได้3-4เดือนนี้ค่ะ คือเป็นสิวหัวใหญ่ไม่มีหัว พอหายแล้วทิ้งรอยดำแก้ไม่หายค้ะ ตอนนี้คือเป็นเยอะมากค้ะทั้งสิวใหญ่สิวเล็ก หนูกลัวหน้าหนูติดสารจากครีมค้ะ คือเลิกใช้สิวขึ้นเรื่อยๆ ไม่หายคือหายแล้วขึ้นใหม่ต่อเนื่องตลอดค้ะ ควรทำยังไงค้ะถึงจะหาย ควรใช้ยาอะไรค้ะ
สวัสดีค่ะ สิวคือการอักเสบของผิวหนังที่มีการอุดตันของน้ำมันและเซลล์ผิวหนังที่ตายแล้วบริเวณรูขุมขน เกิดเป็นจุดเล็ก ๆ ที่อักเสบ บวมแดง หรือมีหนอง ส่วนมากจะเกิดขึ้นบริเวณใบหน้า ลำคอ หน้าอก ไหล่ หรือหลังโดยปกติแล้วสิวเม็ดเล็กๆมักค่อยๆยุบไปได้เอง ยกเว้นในบางกรณีที่เป็นสิวหัวหนองขนาดใหญ่ หรือเป็นสิวในบริเวณกว้างที่อาจต้องใช้ยาฆ่าเชื้อรับประทานหรือยาทาฆ่าเชื้อเฉพาะที่เช่น ยาคลินดามัยซิน (Clindamycin) ร่วมกับเบนโซอิล เพอร์ออกไซด์ และอีริโทรมัยซิน (Erythromycin) ร่วมกับเบนโซอิล เพอร์ออกไซด์ หรือถ้าเป็นกลับมาบ่อยๆอาจจะต้องทายากลุ่มเรตินอยด์ไว้เพื่อป้องกันการเกิดของสิวค่ะแนะนำการใช้ครีมบำรุงให้ความชุ่มชื้นที่ไม่มีสารที่อาจก่อให้เกิดการแพ้เช่นน้ำหอมหรือสารกันเสียร่วมด้วย เพราะบางครั้งการมีตุ่มบนใบหน้าอาจเกิดจากผื่นแพ้สัมผัสสารได้เช่นกันการดูแลตัวเองเบื้องต้น รักษาความสะอาดบริเวณที่เป็นสิว โดยใช้น้ำเปล่าหรือน้ำสบู่อ่อนๆล้างวันละ 2 ครั้ง ไม่ควรล้างบ่อยเกินวันละ 2 ครั้งเช่นกันค่ะ และไม่ไปแคะแกะเกาสิวเด็ดขาดเพราะจะเพิ่มโอกาสการติดเชื้อและทำให้เกิดรอยแผลเป็นตามมาได้หากมีสิวลุกลาม ไม่ยุบไป มีอรยแผลเป็นหรือรอยดำจากสิวที่กังวลมาก ควรพบแพทย์ผิวหนังเพื่อประเมินความรุนแรงและวางแผนการรักษาร่วมกันต่อไป